recursal/SuperWikiNEXT-32B huggingface dataset:
**இராதா சலுஜா** ( *Radha Saluja* ) ஓர் இந்திய நடிகையாவார். இவர் முக்கியமாக பாலிவுட், பஞ்சாபி மற்றும் தமிழ், சில வங்காளம், மலையாளம், தெலுங்கு மற்றும் கன்னடத் திரைப்படங்களில் பணியாற்றியுள்ளார்.  திரைப்படம் மற்றும் தொலைக்காட்சி கல்லூரியின் முன்னாள் மாணவியாவார். இவர் நடிகர் ம. கோ. இராமச்சந்திரனுக்கு கதாநாயகியாக இதயக்கனி (1975) மற்றும் இன்றுபோல் என்றும் வாழ்க (1977) ஆகியத் திரைப்படங்களில் நடித்துள்ளார். *ஹர் ஜீத்* (1972) மற்றும் *ஏக் முத்தி ஆஸ்மான்* (1973) போன்ற இந்திப் படங்களுக்காகவும் இவர் அறியப்படுகிறார். 1975 இல்,இராதா சலூஜா திரைப்படமான *மோர்னி* (1975) என்ற பஞ்சாபித் திரைப்படத்தில் தோன்றினார்.

தொழில்
------

1970 களின் முற்பகுதியில், *ஆஜ் கி தாசா கபர்* (1973), சீக்கிய மதத் திரைப்படமான *மன் ஜீதே ஜக் ஜீத்* (1973), *துக் பஞ்சன் தேரா நாம்* (1974) போன்ற பல படங்களில் கதாநாயகியாகத் தோன்றினார். *மன் ஜீதே ஜக் ஜீத்* இவர் சுனில் தத்துடன் நடித்தார். தமிழ்த் திரைப்படங்களான *இதயக்கனி* (1975) மற்றும் *இந்து போல் என்றும் வாழ்க* (1977) ஆகிய படங்களில் எம்.ஜி. ராமச்சந்திரனுடன் இவர் தோன்றினார், இவை இரண்டும் தமிழ்த் திரையுலகில் 1975 மற்றும் 1977 ஆம் ஆண்டின் மிகப் பெரிய வெற்றிப்படங்காளாக அமைந்தன. இராதா சலூஜா என்.டி.ராமராவ் மற்றும் ரஜினிகாந்துடன் *டைகர்* (1979) என்ற தெலுங்கு திரைப்படத்திலும் நடித்தார்.

1981 இல், இவர் விது வினோத் சோப்ராவின் *சசயே மௌட்* படத்தில் நடித்தார்.

சொந்த வாழ்க்கை
--------------

இராதா சலுஜா பிரபல திரைப்படத் தொகுப்பாளர் ரேணு சலுஜாவின் மூத்த சகோதரி ஆவார். 

2003இல் பனானா பிரதர்ஸ் என்ற பஞ்சாபி படத்தில் கடைசியாக நடித்த பின்னர் திரைபடங்களில் நடிப்பதிலிருந்து விலகி லாஸ் ஏஞ்சல்ஸ் சென்றார். அங்கு வானொலி நிகழ்ச்சித் தொகுப்பாளரான சமீம் சைடி என்பவரை மணந்தார். மேலும் இரண்டு இசைக் குழுக்களுடன் சேர்ந்து அமெரிக்கா முழுவதும் பாடினார். அமெரிக்காவில் வசிக்கும் போது, இராதா லாஸ் ஏஞ்சல்ஸ் நீதிமன்றத்தில் ஆசிய மொழிகளின் சிறப்பு மொழிபெயர்ப்பாளராகவுன் பணிபுரிந்தார்.

மேற்கோள்கள்
-----------

வெளி இணைப்புகள்
---------------



1. ↑  "Golmaal Returns falls flat". *Sify*. Archived from the original on 12 April 2014. பார்க்கப்பட்ட நாள் 20 September 2011.
2. ↑  "Radha Saluja". indicine. Archived from the original on 16 January 2012. பார்க்கப்பட்ட நாள் 20 September 2011.
3. ↑  "The star next door". *India Today*. 15 May 1994. Archived from the original on 17 July 2015. பார்க்கப்பட்ட நாள் 29 July 2015.
**உடன்போக்கு** என்பதைத் "கொண்டுதலைக் கழிதல்" என்று தொல்காப்பியம் குறிப்பிடுகிறது. காதல் கொண்ட தலைவன் தன்மீது காதல் கொண்ட தலைவியைத் தன் ஊருக்கு அழைத்துச் செல்வதைத் தொல்காப்பியர் கொண்டுதலைக் கழிதல் என்கிறார். காதலனுடன் காதலி சென்றாள் என்னும் பொருள்படப் பிற்கால இலக்கணங்கள் அதனை உடன்போக்கு எனக் குறிப்பிடுகின்றன. இது பாலைத்திணை உரிப்பொருளில் அடங்கும் செய்தி.

பண்டைய தமிழகத்தில் காதல் கொண்ட தலைவனும் தலைவியும் பிறர்க்குச் சொல்லாமல் ஊரை விட்டுச் சென்றுவிடுவது என்று பொருள்படும். தலைவி தலைவனுடன் செல்வதால் உடன் போக்கு என்று கூறப்படுகிறது. தோழி அறிவுரை கூறி தலைவியைத் தலைவனுடன் அனுப்புதல்  செவிலி அனுப்பிவைத்தல்  பற்றிய பாடல்கள் சங்க நூல்களில் உள்ளன.

தற்காலம்
--------

தற்காலத்தில் இது *வீட்டை விட்டு ஓடுதல்* என்று கூறப்படுகிறது. அந்த காதலர்கள் ஓடுகாலி என்ற வசவுச் சொல்லாலும் தற்காலத்தில் குறிப்பிடப்படுகின்றனர்.

மேற்கோள்கள்
-----------

1. ↑  கொண்டு தலைக்கழிதலும் பிரிந்து அவண் இரங்கலும்  
 உண்டு என மொழிப ஓர் இடத்தான. அகத்திணையியல் 17
2. ↑  அகநானூறு 259
3. ↑  அகநானூறு 17
4. ↑  "பாலைத் திணையின் இயல்புகள்". *tamilvu.org*. tamilvu.org. பார்க்கப்பட்ட நாள் 09 சனவரி 2013. `{{cite web}}`: Check date values in: `|accessdate=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Atelomycterus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**உடும்பன் சுறா** (*Coral catshark*) என்பது இசுகைலியோர்ஹினிடே குடும்பத்தைச் சேர்ந்த பூனைச் சுறா சிற்றினம் ஆகும். இது பாக்கித்தானிலிருந்து நியூ கினி வரை இந்தோ-மேற்கு பசிபிக் கடல் பகுதி முழுவதும் ஆழமற்ற பவளப் பாறை பகுதிகளில் காணப்படுகிறது. இவை 70 cm (28 அங்) நீளம் வரை வளரக்கூடியன. இவை குழாய் போன்ற மெல்லிய நீண்ட உடலையும், குறுகிய தலை மற்றும் வாலொடும், பின்னோக்கி வளைந்த இரண்டு முதுகு துடுப்புகளையும் இரண்டு பக்கத் துடுப்புகளையும் கொண்டுள்ளன. இதன் வெளிர் சாம்பல் உடலில் வெள்ளை நிற புள்ளிகளும், கருப்பு நிற புள்ளிகளும் காணப்படும். மேலும், வயது வந்த ஆண் சுறாக்களுக்கு தனித்துவமான நீண்ட மற்றும் மெல்லிய அணைப்புறுப்புகள் உள்ளன.

இரவாடியான இச்சுறாக்கள் பகலில் பவளப்பாறை இடுக்குகளில் மறைந்து வாழக்கூடியன. இவை பெரும்பாலும் முதுகெலும்பற்றவைகள் மற்றும் எலும்பு மீன்களை தீவிரமாக வேட்டையாடக்கூடியன. இதன் பாம்புபோன்ற மெல்லிய உடல் வடிவமானது பாறை இடுக்குளில் செல்ல வசதியாக உள்ளது. இதன் பெண் சுறாக்கள் ஒரு நேரத்தில் இரண்டு பணப்பை வடிவ முட்டை பொதியுறைகளை இடும். 4-6 மாதங்களுக்குப் பிறகு முட்டையிலிருந்து குஞ்சு பொரித்து வெளிவரும். மனிதர்களுக்கு பாதிப்பில்லாத இந்த சிறிய சுறாக்கள் பிடிக்கப்பட்டு மீன் காட்சியகத்திற்காக இனப்பெருக்கும் செய்யப்பட ஏற்றது. இது தனியார் மீன்காட்சியகங்களுக்கு ஏற்ற மிகவும் பொருத்தமான சுறா இனங்களில் ஒன்றாக கருதப்படுகிறது. அதிகரித்து வரும் மீன்பிடி செயல்பாடு மற்றும் இதன் வாழ்விடச் சீரழிவு போன்றவற்றால் இவற்றின் எண்ணிக்கைக் குறைந்து வருகிறது. இதனால் இது பன்னாட்டு இயற்கை பாதுகாப்புச் சங்கத்தால் அச்சுறு நிலையை அண்மித்த இனமாக வகைபட்டுத்தப்பட்டுள்ளது.

குறிப்புகள்
-----------

1. ↑  White, W.T. (SSG Australia & Oceania Regional Workshop, March 2003) (2003). "*Atelomycterus marmoratus*". *IUCN Red List of Threatened Species* **2003**: e.T41730A10550175. doi:10.2305/IUCN.UK.2003.RLTS.T41730A10550175.en. .
2. ↑  Compagno, L.J.V.; Dando, M.; Fowler, S. (2005). *Sharks of the World*. Princeton University Press. பக். 210–211. பன்னாட்டுத் தரப்புத்தக எண்:978-0-691-12072-0. .
**மு. பெ. சாமிநாதன்** (*M. P. Saminathan*) என்பவர் தமிழக அரசியல்வாதியும், முன்னாள் நெடுஞ்சாலைத் துறை அமைச்சரும், தற்போதைய செய்தித்துறை அமைச்சரும் ஆவார்.

கல்வி
-----

சாமிநாதன் ஈரோட்டில் 5 மே 1964 பிறந்தார். இவர் சொந்த ஊர் திருப்பூர் மாவட்டத்தில் உள்ள முத்தூர் ஆகும். இவர் சமூகவியலில் இளங்கலைப் படிப்பை கோயம்புத்தூர் பூ. சா. கோ. கலை அறிவியல் கல்லூரியில் முடித்துள்ளார்.

அரசியல்
-------

சாமிநாதன் தமிழக சட்டமன்றத்துக்கு வெள்ளகோயிலில் தொகுதியிலிருந்து மூன்று முறை (1996, 2001, 2006) தேர்ந்தெடுக்கப்பட்டார். இவர் திருப்பூர் மாவட்ட தி. மு. க செயலாளராக இருந்தார்.

இவர் முன்னாள் அமைச்சர் துரை. ராமசாமியை தோற்கடித்து தனது அரசியல் வாழ்க்கையைத் தொடங்கினார். முன்னாள் அமைச்சரை எதிர்த்து போட்டியிட்டு 1500 வாக்குகள் வித்தியாசத்தில் வெற்றி பெற்றார். அப்போது இவர் பெற்ற வாக்குகள் 33800 ஆகும். 12 மே 2006 அன்று தமிழக நெடுஞ்சாலைத் துறை அமைச்சராக நியமிக்கபட்டார்.

2021 தமிழ்நாடு சட்டமன்றத் தேர்தலில் காங்கேயம் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக செய்தித்துறை (செய்தி மற்றும் விளம்பரம், திரைப்பட தொழில்நுட்பவியல் மற்றும் திரைப்படச்சட்டம், பத்திரிகை அச்சுக்காகிதக் கட்டுப்பாடு, எழுதுபொருள் மற்றும் அச்சுத்துறை மற்றும் அரசு அச்சகம்) அமைச்சசராக பதவியேற்றார்.

மேற்கோள்கள்
-----------

1. ↑  M. P. Saminathan profile at TN government website
2. ↑  "Tamil Nadu 2006". myneta.info. பார்க்கப்பட்ட நாள் 5 பெப்ரவரி 2016. `{{cite web}}`: Check date values in: `|accessdate=` (help)
3. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
**இடமிருந்து வலதுபுறமாக:**
* நியூ ஜெர்சி - நியூயார்க் நகரபயணிகள் தொடருந்து;
* கோலாலம்பூர் சென்ட்ரல் நிலையத்தில் Class 83 EMU ரக பயணிகள் தொடருந்து;
* அமெரிக்கா கொலராடோ பயணிகள் தொடருந்து;
* செக் குடியரசு பிரேக் நகரில் பயணிகள் தொடருந்து;
* நியூசிலாந்து நட்டில் அக்லாந்து பயணிகள் தொடருந்து;
* கலிபோர்னியா சாந்தியாகோ பயணிகள் தொடருந்து

**பயணிகள் தொடருந்து சேவை** (*Commuter Rail* அல்லது *suburban rail*) என்பது ஒரு பெருநகரப் பகுதி; அல்லது புறநகர்ப் பகுதிக்குள் சேவையில் ஈடுபட்டுள்ள தொடருந்து சேவைகளைக் குறிப்பதாகும். இந்தச் சேவை தொடக்கப்படும் போது பெருநகரப் பகுதிகளை முதன்மை இலக்காகக் கொண்டு செயல்பட்டது.

நவீன பெருநகர் மேம்பாட்டுத் திட்டங்கள்; மற்றும் வீடுமனைக் கட்டுமானங்கள் அதிகரிப்பு; மக்கள் தொகை அதிகரிப்பு போன்றவற்றினால், பயணிகள் தொடருந்துகளின் சேவை புறநகர்ப் பகுதிகளிலும் விரிவு அடைந்தன. பின்னர் காலத்தில் அந்தச் சேவை தொலைதூர நகரங்கள் வரை பரவிச் சென்றன.

பொது
----

மின்மயமாக்கல் அல்லது டீசல் எரிவாயு மூலமாக பயணிகள் தொடருந்துகள் இயங்குகின்றன. சில வேளைகளில் கனரக தொடருந்துகளாகவும் இயங்குகின்றன. அண்மைய காலங்களில் இந்தக் பயணிகள் தொடருந்து சேவை; போக்குவரத்து நெரிசல்கள்; எரிபொருள் பாதிப்புகள் மற்றும் பிற சுற்றுச்சூழல் பிரச்சினைகள் பற்றிய பொது விழிப்புணர்வுகளினால் பிரபலமாகியுள்ளது.

அத்துடன், சிற்றுந்துகள் வாங்குவதற்கான செலவு; அவற்றைப் பராமரிப்பதற்கான; ஆகியவை செலவு நாளுக்கு நாள் அதிகரித்து வருவதால், பொதுமக்களின் பார்வை பயணிகள் தொடருந்து சேவையின் மீது திரும்பியுள்ளது.

சிறப்பியல்புகள்
---------------

இந்த வகை பயணிகள் தொடருந்துகளின் பொதுவான பயண தூரம் 15 முதல் 180 கி.மீ. வரை இருக்கும்; வேகம் மணிக்கு 55 முதல் 175 கி.மீ. வரை இருக்கும். பயணிகள் வண்டிகள் ஒற்றை அடுக்கு அல்லது இரட்டை அடுக்குகளாக இருக்கலாம்.

ஒற்றை அடுக்கு வண்டியில் 80 – 110 வரை பயணிகள் பயணிக்கலாம். மற்றும் இரட்டை அடுக்கு வண்டியில் 145 – 170 பேர் வரை பயணிக்கலாம்.

உலக நாடுகளில் பயணிகள் தொடருந்து சேவைகள்
---------------------------------------

### தென்கிழக்காசியா

மலேசியாவில், மலாயா தொடருந்து நிறுவனத்தால் இயக்கப்படும் இரண்டு பயணிகள் தொடருந்து சேவைகள் உள்ளன. அவை கோலாலம்பூரிலும் அதைச் சுற்றியுள்ள கிள்ளான் பள்ளத்தாக்குப் பகுதிக்கு சேவை செய்யும் கேடிஎம் கொமுட்டர், மற்றையது தீபகற்ப மலேசியாவின் வடக்குப் பகுதியில் உள்ள பினாங்கு பெருநகரப் பகுதி, பேராக், கெடா, பெர்லிசு ஆகிய இடங்களுக்குச் சேவை செய்யும் கேடிஎம் கொமுட்டர் வடக்குத் துறை ஆகியவை ஆகும்.

மேற்கோள்கள்
-----------

1. ↑  Transportation Research Board (1989). "Urban Public Transportation Glossary" (PDF). Archived (PDF) from the original on 2019-10-12.
2. ↑  American Public Transit Association (1994). "Glossary of Transit Terminology" (PDF). Archived (PDF) from the original on 2019-10-12.
3. ↑  "National Transit Database Glossary". 2013-11-13. Archived from the original on 2013-11-13. பார்க்கப்பட்ட நாள் 2019-10-12.
4. ↑  McGeehan, Patrick (31 May 2005). "For Train Riders, Middle Seat Isn't the Center of Attention". *The New York Times*. .
5. ↑  "On the 8:02 Express, Three's a Crowd". *The New York Times*. 6 June 2005. .

வெளி இணைப்புகள்
---------------

* Commuter Rail & Transit News Current news concerning commuter rail development and issues
மலர்ச்சி தொடங்கிய நிலையில் *பாங்க்ஸியா மென்ஸியேசியின்* தனித்தனியான பூக்களின் தொடர்முறை அலர்வு.
**அலர்வு** (Anthesis) என்பது ஒரு பூ முழுவதும் திறக்கும் மற்றும் செயல்படும் காலமாகும். இச்சொல் அந்த காலம் தொடங்குவதையும் குறிக்கக்கூடும்.

சில பூவினங்களில் அலர்வு ஆரம்பமாவது கண்கவர் நிகழ்வாகும். எடுத்துக்காட்டாக ஆஸ்திரேலியாவில் காணப்படும் *பாங்க்ஸியா* இனங்களில், அலர்வு மேற்புறப் பூவிதழ் பாகங்களையும் கடந்து தம்பம் நீண்டு வளர்வதோடு தொடர்புடையதாக உள்ளது. ஒரு பூந்துணரில் பூக்களின் அலர்வு தொடர்வரிசையாக இருக்கும், எனவே பூவின் தம்பமும் பூவிதழும் வேறுவேறான நிறங்களைக் கொண்டிருந்தால், பூந்துணர் முழுவதுமாகப் படிப்படியாக நிறமாற்றம் காணப்படும்.

பகலில் மலரும் பூக்களின் அலர்வு, பட்டாம்பூச்சி போன்ற பகல்நேரப் பூச்சிகளை ஈர்க்கும் வகையில் பொதுவாக பளபளப்பான நிறங்களில் இருக்கின்றது. இரவில் மலரும் பூக்களின் அலர்வு பொதுவாக இருளுக்கு ஏற்ப மாறுபட்ட வகையில் வெண்ணிறத்திலோ அல்லது நிறங்குறைந்தோ இருக்கின்றது. இந்த வகைப் பூக்கள் பொதுவாக அந்துப்பூச்சி, விட்டில் போன்ற இரவுநேரப் பூச்சிகளை ஈர்க்கின்றன.

சான்றுகள்
---------

1. ↑  "சென்னைப் பல்கலைக்கழக ஆங்கிலம் - தமிழ் அகராதி". *தமிழ் இணையக் கல்விக்கழகம்*. பார்க்கப்பட்ட நாள் 2023-01-03.
2. ↑  University of Wisconsin Extension (2009-07-30), *Anthesis (Flowering) in Wheat*, archived from the original on 2021-12-21, பார்க்கப்பட்ட நாள் 2019-06-02
3. ↑  Bhattacharya, Kashinath; Datta, Badal Kumar (January 1992). "Anthesis and pollen release : anthesis and pollen release of some plants of west bengal, india". *Grana* **31** (1): 67–71. doi:10.1080/00173139209427828. பன்னாட்டுத் தர தொடர் எண்:0017-3134.
**ஒலியா காபன்சிஸ்** (Olea capensis) என்பது ஒலியாசியே எனப்படும் ஆலீவ் மரக்குடும்பத்தைச் சேர்ந்த ஒரு ஆப்பிரிக்க மர இனம் ஆகும். இது ஆப்பிரிக்காவில் சகாரா பாலைவனத்தின் கீழே கிழக்கில சோமாலியா, எத்தியோப்பியா மற்றும் சூடான் வரையிலும், தெற்கில் தென்னாப்பிரிக்காவின் தென் முனை வரையிலும், மேற்கில் காமெரூன், சியரா லியோன் மற்றும் கினி வளைகுடா தீவுகள் வரையிலும், மேலும் மடகஸ்கார் மற்றும் கொமோரோஸ் தீவுகளிலும் காணப்படுகிறது. இது புதர்களிலும், கடலோரப் புதர்களிலும் பசுமைமாறாக் காடுகளிலும் வளர்கிறது.

பொதுவாக ஆங்கிலத்தில் கருப்பு இரும்புமரம், கிழக்கு ஆப்பிரிக்க ஆலிவ், எல்கோன் ஆலிவ், இரும்புச்செடி, இரும்புப்பூச்சி ஆலிவ் என்று அறியப்படுகிறது. ஆஃப்ரிகான்ஸில இஸ்டர்ஹவுட் என்றும் சுவாஹிலியில் லியோலிண்டோ, முஷ்ரிஜி என்றும் அறியப்படுகிறது:
இதன் வணிகப் பெயர்கள் லியோலிடோ, முத்தாரேஜ், முத்தராகி ஆலிவ் ஆகும்.

பண்புகள்
--------

இது பெரிய உண்ணக்கூடிய பழங்களைக் கொண்டிருக்கிறது. இந்த மரத்தின் கட்டை கடினமானதாகவும் கனம் மிக்கதாகவும் வேலை செய்யக் கடினமாகவும் இருக்கும், இருப்பினும் இது கலைப்பொருட்கள் செய்யப் பயன்படுகிறது.

கின்னஸ் உலக சாதனைகள் பட்டியலில் இந்த மரம் உலகின் மிகவும் கனமான மரக்கட்டையைக் கொண்டது எனக் குறிக்கப்பட்டுள்ளது. இதன் சாரடர்த்தி 1.49 ஆக கருப்பு நிலக்கரிக்கு இணையாக உள்ளது.

மேற்கோள்கள்
-----------

1. ↑  Botanic Gardens Conservation International (BGCI).; IUCN SSC Global Tree Specialist Group (2020). "*Olea capensis*". *IUCN Red List of Threatened Species* **2020**: e.T61919282A146444162. doi:10.2305/IUCN.UK.2020-2.RLTS.T61919282A146444162.en.. பார்த்த நாள்: 19 November 2021.
2. ↑
3. ↑  "Solids and Metals - Specific Gravities".
தோல் பாவை நிழற்கூத்தில் சூர்பநகையும் லட்சுமணனும்
தோல் பாவை நிழற்கூத்து படங்கள்
தோல் பாவை நிழற்கூத்து படங்கள் செய்ய பதப்படுத்தப்பட்ட ஆட்டின் தோல்
தோல் பாவை நிழற்கூத்து : பின்புறம்
தோல் பாவை நிழற்கூத்திற்கு தயாராகும் கலைஞர்
தோல் பாவை நிழற்கூத்து திரை செய்யபடுகிறது
தோல் பாவை நிழற்கூத்தின் திரை
தோல் பாவை நிழற்கூத்து நடக்கிறது
தோல் பாவை நிழற்கூத்து நடத்தும் குடும்பம்
**தோல் பாவை நிழற்கூத்து** என்பது தமிழகத்தின் தொன்மையான கதை சொல்லும் கலையாகும். இதில் பதப்படுத்தப்பட்ட ஆட்டுத்தோலில் வரைந்து வெட்டப்பட்ட உருவங்களைக் ஒளியூட்டப்பட்ட திரைக்குப் பின்னால் வைத்துக்கொண்டு கதை சொல்லப்படுகிறது. உலகில் தற்போது சுமார் 20 நாடுகளில் தோல் பாவை நிழற்கூத்து பழக்கம் உள்ளது. இதில் சீனா தோல் பாவை நிழற்கூத்து மிகவும் புகழ் பெற்றதாகும்.

தமிழகத்தில் தோல் பாவை நிழற்கூத்து
---------------------------------

தமிழகத்தில் தோல் பாவை நிழற்கூத்து தஞ்சாவூரை ஆண்ட சரபோசி மன்னரால் அறிமுகப்படுத்தப்பட்டது என்று கூறப்படுகிறது. இன்றும் தமிழகத்தில் இக்கலையை நடத்துபவர்கள் மராட்டி மொழியை தாய்மொழியாகக் கொண்டவர்கள். இக்கூத்துக்கலையை தெரிந்தவர்கள் மிகவும் குறைவானவர்களே ஆவார் (30க்கும் குறைந்த குடும்பங்கள்). இக்கலை இப்போது நலிவடைந்த நிலையில் உள்ளது.

தோல் பாவை நிழற்கூத்திற்கு தேவையானவை
-----------------------------------

* தோலில் வரைந்து வெட்டப்பட்ட உருவங்கள்
* வெள்ளை நிறத்திரை
* ஆர்மோனியம்
* டோலாக்கு(மோளம்)
* திரைக்கு பின் ஒளி

தோல் பாவை நிழற்கூத்தில் நடத்தப்படும் கதைகள்
-------------------------------------------

* இராமயணம்
* மகாபாரதம்
* அரிசந்திரா கதை
* நல்ல தங்காள் கதை
* மயில் ராவணன் கதை
* வள்ளி திருமணம்

தற்போதைய தேவைக்கேற்ப பல சமுதாய விழிப்புணர்வு கதைகளும் இதில் நடத்தப்படுகிறது. இதில் சாலை விதி கடைபிடித்தல், தீண்டாமைக் கொடுமை, நுகர்வோர் நலன், சுற்றுபுற சூழல் பாதுகாப்பு, எய்ட்சு நோய் விழிப்புணர்வு போன்றவைகளும் அடங்கும்.

தோல் பாவை நிழற்கூத்து கலைஞர்களின் நிலை
--------------------------------------

1980களுக்கு பிறகு தொலைகாட்சிகளின் வருகையால் தோல் பாவை நிழற்கூத்து கலைஞர்களின் பொருளாதார நிலை மிகவும் மோசமடைந்துள்ளது. மேலும் சாதிச் சான்றிதழ் இல்லாமை, வீட்டு வசதி இல்லாமை போன்ற பிரச்சனைகளும் இவர்களுக்கு உண்டு. இக்கலைஞர்கள் பொரும்பாலும் தங்களின் பூர்வீகத் தொழிலை விட்டுவிட்டு வேறு தொழில்களுக்கு செல்லத் தொடங்கிவிட்டார்கள். இவர்கள் தேனி மாவட்டத்தில் அதிக எண்ணிக்கையில் வசிக்கிறார்கள். தமிழகத்தின் தோல் பாவை நிழற்கூத்து குழுக்களில் தேனியைச் சேர்ந்த "முத்து லச்சுமண ராவ் குழு" மிகவும் புகழ் பெற்றதாகும்.
**போ. சுபாசன் ரெட்டி** (*B. Subhashan Reddy*)(2 மார்ச் 1943 - 1 மே 2019) என்பவர் இந்தியாவின் உயர் நீதிமன்றங்களின் தலைமை நீதிபதியாகவும், ஆந்திரப் பிரதேசத்தின் மனித உரிமைகள் ஆணையத்தின் முதல் தலைவராகவும் பணியாற்றிய இந்திய நீதிபதி ஆவார்.

வாழ்க்கையும் கல்வியும்
----------------------

ரெட்டி 1943-ல் ஐதராபாத்தில் உள்ள பாக் ஆம்பர்பேட்டையில் பிறந்தார். இவரது தந்தை, போ. ஆகா ரெட்டி ஆவார். ஐதராபாத் மாநிலத்தில் கணக்கு நிர்வாகத்தின் தேர்வாளராக சேவையாற்றினார். இவர் ஐதராபாத்தில் உள்ள சுல்தான் காட்சிசந்தை மற்றும் சதர்காட் உயர்நிலைப் பள்ளிகள், புது அறிவியல் கல்லூரியில் பயின்றார். உசுமானியா பல்கலைக்கழகத்தில் சட்ட பாடத்தில் தேர்ச்சி பெற்றார். இவர் 1 மே 2019 அன்று ஐதராபாத் காச்சிபௌலியில் உள்ள மருத்துவமனை ஒன்றில் இறந்தார்.

நீதிபதி பணி
-----------

ரெட்டி 1966 முதல், அரசியலமைப்பு, குடிமையியல், குற்றவியல், வருவாய் மற்றும் வரிவிதிப்பு விடயங்களில் ஆந்திரப் பிரதேச உயர் நீதிமன்றத்தில் வழக்கறிஞராகப் பயிற்சியைத் தொடங்கினார். ரெட்டி இந்திய உச்ச நீதிமன்றத்திலும் பயிற்சி பெற்றார். 1991ஆம் ஆண்டு நவம்பர் 25 அன்று ஆந்திரப் பிரதேச உயர் நீதிமன்ற நீதிபதியாக நியமிக்கப்பட்டார். பின்னர் செப்டம்பர் 12, 2001 அன்று சென்னை உயர் நீதிமன்றத்தின் தலைமை நீதிபதியாகப் பதவி உயர்த்தப்பட்டார். சிறிது காலம் சென்னையில் பணியாற்றிய ரெட்டி, 21 நவம்பர் 2004 அன்று கேரள உயர் நீதிமன்றத்திற்கு பணியிட மாறுதல் பெற்றார். ரெட்டி 2005ஆம் ஆண்டு மார்ச் 2ஆம் நாள் பதவியிலிருந்து ஓய்வு பெற்றார். இவர் ஆந்திரப் பிரதேச மாநில மனித உரிமைகள் ஆணையத்தின் முதல் தலைவராகவும் பணியாற்றினார். மேலும் அக்டோபர் 2012-ல், ரெட்டி ஆந்திரப் பிரதேசத்தின் லோகாயுக்தா தலைவராகப் பொறுப்பேற்றார்.

மேற்கோள்கள்
-----------

1. ↑
2. ↑  "Telangana: KCR condoles death of Justice Subhashan Reddy". பார்க்கப்பட்ட நாள் 1 May 2019.
3. ↑  "Chief Justice B. Subhashan Reddy". பார்க்கப்பட்ட நாள் 16 January 2019.
4. ↑  "Justice B Subhashan Reddy is the new AP Lokayukta". பார்க்கப்பட்ட நாள் 16 January 2019.
5. ↑  "Justice B Subhashan Reddy becomes AP Lokayukta". பார்க்கப்பட்ட நாள் 16 January 2019.
6. ↑  "Justice B Subhashan Reddy becomes AP Lokayukta". பார்க்கப்பட்ட நாள் 16 January 2019.
**சரண்ஜித் சிங் சன்னி** (**Charanjit Singh Channi**), அமரிந்தர் சிங் 18 செப்டம்பர் 2021 அன்று பதவி விலகிய பின்னர் இவர் பஞ்சாப் மாநில புதிய முதலமைச்சராக 19 செப்டம்பர் 2021 அன்று இந்திய தேசிய காங்கிரசு சட்டமன்ற உறுப்பினர்களால் ஏகமனதாக தேர்வு செய்யப்பட்டார்.இந்திய தேசிய காங்கிரசு கட்சி அரசியல்வாதியான இவர் பட்டியல் சமூகத்தைச் சேர்ந்தவர். 49 வயதான சரண்ஜித் சிங் சன்னி, மூன்று முறை சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானவர். இவர் 2015-2019 காலத்தில் பஞ்சாப் சட்டமன்ற எதிர்கட்சித் தலைவராக செயல்பட்டவர். மேலும் இவர் 2017-இல் அமரிந்தர் சிங் அமைச்சரவையில் தொழில்நுட்ப கல்வி மற்றும் தொழிலக பயிற்சித்துறை அமைச்சராக இருந்தவர். 20 செப்டம்பர் 2021 அன்று பஞ்சாப் முதலமைச்சராகப் பதவியேற்றார்.

வரலாறு
------

பஞ்சாப் மாநிலத்தின் மக்ரோனா காலன் என்ற கிராமத்தில் 2 ஏப்ரல்,1972இல் எஸ். ஹர்சா சிங், தாய் அஜ்மீர் கவுருக்கு மகனாகப் பிறந்தார் சரண்ஜித் சிங். பள்ளிப்படிப்பை முடித்த பின் இவர் சண்டீகரில் உள்ள ஸ்ரீ குரு கோவிந்த் சிங் கல்லூரியில் இளங்கலைப் படிப்பும், பின்னர் பஞ்சாப் பல்கலைக்கழகத்தில் சட்டப் படிப்பையும் முடித்தார். பிறகு பஞ்சாப் தொழில்நுட்ப பல்கலைக்கழகத்தில் (ஜலந்தர்) முதுகலை மேலாண்மைப் படிப்பு முடித்தார். எதிர்க்கட்சித் தலைவராக இருந்தபோது ஆட்சி இயலில் முதுகலைப் பட்டம் பெற்றார். காங்கிரசு தொகுதியை தர மறுத்ததால் கட்சி சாராமல் போட்டியிட்டு 2007இல் இவர் முதல் முறையாக சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானார் அதன் பின் 2012, 2017இல் காங்கிரசு சார்பாக போட்டியிட்டு வென்றார். மூன்று முறை தொடர்ந்து சம்கௌர் சாகிப் சட்டமன்றத் தொகுதியிலிருந்து உறுப்பினராக இருக்கிறார்.

2022 தேர்தல்
------------

சட்டமன்ற காலத்தின் முடிவில், 2022 சட்டமன்றத் தேர்தலுக்கான இந்திய தேசிய காங்கிரசு கட்சியின் முதலமைச்சர் வேட்பாளராக சன்னி நியமிக்கப்பட்டார்.இவர் 2022 பஞ்சாப் சட்டப் பேரவைத் தேர்தலில் சம்கவுர் சாஹிப் மற்றும் பதவுர் சட்டமன்றத் தொகுதிகளில் போட்டியிட்டார். ஆனால் ஆம் ஆத்மி கட்சியின் சார்பில் போட்டியிட்ட வேட்பாளர்களிடம் இந்த இரண்டு இடங்களையும் இழந்தார்.

மேற்கோள்கள்
-----------

1. 1 2  Charanjit Singh Channi elected as Punjab Congress Legislature Party leader, set to take over as CM
2. ↑  "பஞ்சாப் மாநிலத்தின் புதிய முதல்வராக சரண்ஜித் சிங் தேர்வு". Archived from the original on 2021-09-19. பார்க்கப்பட்ட நாள் 2021-09-19.
3. ↑  Charanjit Singh Channi takes oath as Punjab Chief Minister, two deputies sworn in
4. ↑  Who is Charanjit Singh Channi, the man who is set to be Punjab’s first Dalit Sikh CM
5. ↑  பஞ்சாபின் தலித்' முதல்வர் சரண்ஜித் சன்னி
6. ↑  "Punjab assembly election 2022: In setback to Congress, CM Channi loses from both seats" (in en). *Hindustan Times*. 10 March 2022. .
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**டுரூபாக் கடற்கால்வாய் சண்டை** (*Battle of Drøbak Sound*) என்பது இரண்டாம் உலகப் போரின் போது இசுக்கேண்டிநேவியாவில் நிகழ்ந்த ஒரு கடற்படை சண்டை. நார்வே போர்த்தொடரின் ஒரு பகுதியான இதில் நார்வே மீதான நாசி ஜெர்மனியின் படையெடுப்பில் பங்கு கொண்ட ஜெர்மானியக் கப்பல்களை நார்வே கடலோர பீரங்கிக் குழுமங்கள் தாக்கி தாமதப்படுத்தின.

ஏப்ரல் 9, 1940 அன்று நார்வே மீதான ஜெர்மானியப் படையெடுப்பு தொடங்கியது. வெசெரியூபங் நடவடிக்கை என்று குறிப்பெயரிடப்பட்டிருந்த இதில் கடல்வழியாக ஜெர்மானியப் படைகள் நார்வே மீது படையெடுத்தன. நார்வேயின் தலைநகர் ஓஸ்லோவைக் கைப்பற்றி நார்வே நாட்டு மன்னர் ஏழாம் ஹாக்கோனைக் கைது செய்யவும், நார்வே அரசாட்சியை நாசிச ஆதரவாளர் விட்குன் குவிஸ்லிங் கையில் ஒப்படைக்கவும் ஜெர்மானியர்கள் திட்டமிட்டனர். இதற்காக ஒரு கடற்படைக் குறிக்கோள்பிரிவு (naval taskforce) ஓஸ்லோவைக் கைப்பற்ற அனுப்பபட்டது. ஓஸ்லோ கடல்நீரேரி (Oslofjord) வழியாக அக்குறிக்கோள் படை ஓஸ்லோவை அணுகிய போது ஆசுக்கர்சுபோர்க் கோட்டையின் பீரங்கிக் குழுமங்களால் தாக்கப்பட்டது. ஆசுக்கர்சுபோர்க் கோட்டையில் உள்ள பீரங்கிகள் பழமையானவை அவற்றால் தங்கள் கப்பல்களுக்கு சேதம் உண்டாக்க முடியாது என்று ஜெர்மானியர்கள் எண்ணியிருந்தபடியால் இத்தாக்குதலை எதிர்கொள்ள அவர்கள் தயார் நிலையில் இல்லை. குறிக்கோள்படையின் முதன்மைக் கப்பலான கனரக குரூசர் *புளூக்கர்* மீது பல நார்வீஜிய பீரங்கி குண்டுகள் விழுந்து பெரும் சேதத்தை ஏற்படுத்தின. அடுத்து ஆசுக்கர்சுபோர்க் கோட்டையின் நீர்மூழ்கிக் குண்டு குழுமங்கள் வீசிய நீர்மூழ்கிக் குண்டுக்கள் புளூக்கரை மூழ்கடித்தன.

புளூக்கர் மூழ்கியபின்னர் ஜெர்மானியக் குறிக்கோள்படை பின்வாங்கி விட்டது. அதற்கு பதிலாக வான்வழியாக படைகளைத் தரையிறக்கி ஓஸ்லோவைக் கைப்பற்றினர் ஜெர்மானியர்கள். ஆசுக்கர்சுபோர்க் கோட்டையின் வலிமையை உணர்ந்து கொண்ட ஜெர்மானியர்கள் குண்டுவீசி வானூர்திகளின் மூலம் குண்டுவீசி அதைச் செயலிழக்கச் செய்தனர். ஏப்ரல் 10ம் தேதி ஆசுக்கர்சுபோர்க்கோட்டை சரணடைந்தது. இதனால் ஏற்பட்ட காலதாமதத்தைப் பயன்படுத்திக் கொண்டு நார்வே அரச குடும்பமும், அரசும் ஓஸ்லோவிலிருந்து தப்பிவிட்டனர்.

மேற்கோள்கள்
-----------

1. ↑  Ribsskog 1998: 55
2. ↑  Ribsskog 1998: 53
3. 1 2
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Haeromys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கெரோமைசு*** (*Haeromys*) என்பது தென்கிழகாசியாவில் காணப்படும் முரிடே குடும்பத்தைச் சேர்ந்த கொறித்துண்ணியின் ஒரு பேரினமாகும். இது பின்வரும் சிற்றினங்களைக் கொண்டுள்ளது.

* இராணி சுண்டெலி (*கெரோமைசு மார்கரெட்டே*)
* மினகாசா இராணி சுண்டெலி (*கெரோமைசு* *மினாகாசாசே*)
* இராணி சிறிய சுண்டெலி (*கெரோமைசு புசிலியசு*)

மேற்கோள்கள்
-----------

* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q244057
* விக்கியினங்கள்: Haeromys
* ADW: Haeromys
* EoL: 111125
* GBIF: 2438867
* iNaturalist: 45263
* IRMNG: 1062766
* ITIS: 585018
* MSW: 13001361
* என்.சி.பி.ஐ: 2683854

 |
**அஞ்சலி அப்பாதுரை** (*Anjali Appadurai*) கனடாவின் பிரிட்டிசு கொலம்பியா மாகாண முதல்வர் பதவிக்கு நடைபெறவுள்ள உட்கட்சித் தேர்தலில் போட்டியிடுகிறார். இவர் இந்தியாவின் தமிழ்நாடு மாநில வம்சாவளியைச் சேர்ந்தவராவார். மதுரையை பூர்வீகமாக கொண்ட இவர் கனடாவில் வசிக்கிறார். அஞ்சலிக்கு 6 வயது இருக்கும்போது இவருடைய பெற்றோர் கனடாவில் குடியேறினர்.

வாழ்க்கைக் குறிப்பு
-------------------

பிரிட்டிசு கொலம்பியாவின் குக்குவிட்லாம் நகரில் அஞ்சலியின் குடும்பம் வசிக்கிறது. சிறுவயது முதலே கல்வியில் சிறந்து விளங்கிய அஞ்சலி அரசின் கல்வி உதவித் தொகை பெற்று அமெரிக்காவின் மெய்னி மாகாணம், பார் ஆர்பர் நகரில் செயல்படும் அட்லாண்டிக் கல்லூரியில் பன்னாட்டு அரசியல், பருவநிலை கொள்கை பாடத்தில் பட்டம் பெற்றார். அஞ்சலி காலநிலை நீதி ஆர்வலர், தொடர்பாளர் மற்றும் அமைப்பாளர். காலநிலை நெருக்கடியின் முன் வரிசையில் கனடாவில் காலநிலை மாற்ற செய்தி மற்றும் சொற்பொழிவை வலுப்படுத்த இவர் பணியாற்றுகிறார்.சுற்றுச்சூழலில் அதிக ஆர்வம் கொண்ட இவர், ஐ.நா. சபை உட்பட பல்வேறு சர்வதேச அரங்குகளில் பங்கேற்று விழிப்புணர்வை ஏற்படுத்தி உள்ளார்.

அரசியல்
-------

கனடாவின் பிரிட்டிசு கொலம்பியா மாகாணத்தில் கடந்த 2017-ஆம் ஆண்டு நடந்த சட்டப்பேரவைத் தேர்தலில் பிரிட்டிசு கொலம்பியா புதிய சனநாயக கட்சி வெற்றி பெற்று ஆட்சியை பிடித்தது. மாகாண முதல்வராக 62 வயதாகும் இயான் ஓர்கன் பதவி வகிக்கிறார். புற்றுநோய் பாதிப்பு காரணமாக கட்சியின் தலைமை பதவியான முதல்வர் பதவியில் இருந்து விலகுவதாக அண்மையில் அவர் அறிவித்தார்.

இதைத் தொடர்ந்து கட்சியின் புதிய தலைவரை தேர்ந்தெடுக்க உட்கட்சி தேர்தல் நடத்தப்பட உள்ளது. இந்த தேர்தலில் பிரிட்டிசு கொலம்பியா மாகாண வீட்டு வசதி, சட்டத் துறை அமைச்சர் டேவிட் எபி போட்டியிடுகிறார். அவரை எதிர்த்து தமிழக வம்சாவளியை சேர்ந்த அஞ்சலி அப்பாதுரை களமிறங்கியுள்ளார். இருவருக்கும் இடையே கடுமையான போட்டி நிலவுகிறது.

நவம்பர் 13- ஆம் தேதி வாக்கு பதிவு நடைமுறை தொடங்கி டிசம்பர் 2-ஆம் தேதி வரை நடைபெற உள்ளது. டிசம்பர் 3-ஆம் தேதி உட்கட்சி தேர்தல் முடிவுகள் அறிவிக்கப்பட உள்ளன. கட்சியின் புதிய தலைவராக தேர்வுசெய்யப்படுபவர் பிரிட்டிசு கொலம்பியா மாகாண முதல்வராக பதவியேற்பார். வரும் 2024- ஆம் ஆண்டில் நடைபெற உள்ள சட்டப்பேரவைத் தேர்தலிலும் அவரே முதல்வர் வேட்பாளராக களமிறங்குவார்.

ஆர்வங்கள்
---------

சுற்றுச்சூழல், அரசியல் மட்டுமன்றி இசை, சல்சா நடனத்திலும் அஞ்சலி அப்பாதுரைக்கு ஆர்வம் அதிகம். பல்வேறு இசை தொகுப்புகளையும் அஞ்சலி வெளியிட்டுள்ளார்.

மேற்கோள்கள்
-----------

1. ↑  "கனடாவின் பிரித்தானிய கொலம்பியா மாகாண முதல்வர் பதவிக்கு தமிழக வம்சாவளி பெண் அஞ்சலி அப்பாதுரை போட்டி". *Hindu Tamil Thisai*. பார்க்கப்பட்ட நாள் 2022-08-31.
2. ↑  "Climate Justice & Inequality: Centring Justice in the Climate Emergency — with Anjali Appadurai". *www.sfu.ca* (in ஆங்கிலம்). பார்க்கப்பட்ட நாள் 2022-08-31.
3. ↑  "Our Team". *Climate Emergency Unit* (in அமெரிக்க ஆங்கிலம்). பார்க்கப்பட்ட நாள் 2022-08-31.
4. ↑  "கனடாவின் பிரித்தானிய கொலம்பியா மாகாண முதல்வர் பதவிக்கு தமிழக வம்சாவளி பெண் அஞ்சலி அப்பாதுரை போட்டி". தமிழ் நியூசு இம் மூலத்தில் இருந்து 31 ஆகஸ்ட் 2022 அன்று. பரணிடப்பட்டது... பார்த்த நாள்: 31 August 2022.
**அப்பாத்துரை விநாயகமூர்த்தி** (*Appathurai Vinayagamoorthy*, 19 திசம்பர் 1933 - 28 மே 2017) இலங்கைத் தமிழ் அரசியல்வாதியும், வழக்கறிஞரும், தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினரும் ஆவார். இவர் அகில இலங்கைத் தமிழ்க் காங்கிரஸ் கட்சியின் முன்னாள் தலைவராக இருந்தவர்.

அரசியல் வாழ்க்கை
----------------

விநாயகமூர்த்தி அகில இலங்கைத் தமிழ்க் காங்கிரஸ் கட்சியின் மூத்த உறுப்பினராக இருந்தவர். இக்கட்சியின் தலைவர் குமார் பொன்னம்பலம் 2000 ஆம் ஆண்டில் படுகொலை செய்யப்பட்டதை அடுத்து அக்கட்சியின் தலைவரானார். 2000 ஆம் ஆண்டு நாடாளுமன்றத் தேர்தலில் இவர் அக்கட்சியின் சார்பில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவுசெய்யப்பட்டார். 2001 ஆம் ஆண்டில் குமார் பொன்னம்பலத்தின் மகன் கஜேந்திரகுமார் பொன்னம்பலம் அரசியலில் இறங்கியதும், அக்கட்சியின் தலைமைப்பொறுப்பில் இருந்து விலகினார்.

2001 இல் தமிழ்க் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம், தமிழர் விடுதலைக் கூட்டணி ஆகியன இணைந்து தமிழ்த் தேசியக் கூட்டமைப்பைத் தோற்றுவித்தனர். 2001 தேர்தலில் ததேகூ சார்பில் யாழ்ப்பாணத் தேர்தல் மாவட்டத்தில் போட்டியிட்டு நாடாளுமன்றத்திற்கு மீண்டும் தெரிவானார். 2004 தேர்தலில் வன்னி மாவட்டத்தில் போட்டியிட்டார். ததேகூ வேட்பாளர்களில் இவர் ஆறாவதாக வந்ததை அடுத்து நாடாளுமன்றத்திற்குத் தெரிவாகவில்லை.

2010 ஆம் ஆண்டில் கஜேந்திரகுமார் பொன்னம்பலம் தமிழ்த் தேசியக் கூட்டமைப்பில் இருந்து விலகினார். அத்தோடு தமிழ்க் காங்கிரசும் விலகியது. ஆனாலும், விநாயகமூர்த்தி தமிழ்த் தேசியக் கூட்டமைப்பிலேயே தொடர்ந்து இருக்கலானார். 2010 தேர்தலில் ததேகூ சார்பில் யாழ்ப்பாண மாவட்டத்தில் போட்டியிட்டு மீண்டும் நடாளுமன்றத்திற்குத் தெரிவு செய்யப்பட்டார்..

மேற்கோள்கள்
-----------

1. ↑  "யாழ். மாவட்ட முன்னாள் எம்.பி அப்பாத்துரை வினாயகமூர்த்தி காலமானார்". Archived from the original on 31 மே 2017. பார்க்கப்பட்ட நாள் 28 மே 2017.
2. ↑  "General Election 2000 Preferences" (PDF). இலங்கைத் தேர்தல் திணைக்களம். Archived from the original (PDF) on 2015-09-24. பார்க்கப்பட்ட நாள் 2012-12-23.
3. ↑  "General Election 2001 Preferences" (PDF). இலங்கைத் தேர்தல் திணைக்களம். Archived from the original (PDF) on 2010-03-04. பார்க்கப்பட்ட நாள் 2012-12-23.
4. ↑  "General Election 2004 Preferences" (PDF). இலங்கைத் தேர்தல் திணைக்களம். Archived from the original (PDF) on 2010-03-04. பார்க்கப்பட்ட நாள் 2012-12-23.
5. ↑  preferences/Jaffna pref GE2010.pdf "Parliamentary General Election - 2010 Jaffna Preferences" (PDF). இலங்கை தேர்தல் திணைக்களம். `{{cite web}}`: Check `|url=` value (help)
[*தொடர்பிழந்த இணைப்பு*]

* "A. VINAYAGAMOORTHY". *Directory of Members*. இலங்கை நாடாளுமன்றம்.
|  |
| --- |
| **தமிழ் ஊடகம்** |
| ஒலிபரப்புத்துறை |
| பதிப்புத்துறை |
| இணையம் |
| தொலைக்காட்சித்துறை |
| திரைப்படத்துறை |
| **ஊடகங்கள்** |
| வானொலிச் சேவைகள் |
| தொலைக்காட்சிச் சேவைகள் |
| இதழ்கள், நாளிதழ்கள் |
| நூற்கள் |
| இணையத்தளங்கள் |
| **ஊடகவியலாளர்கள்** |
| பத்திரிகையாளர்கள்  |
| ஒலிபரப்பாளர்கள்  |
| ஒளிபரப்பாளர்கள்  |
|  |
|  |
|  |
|  |
| **அருஞ்செயல்களும் பரிசுகளும்** |
| அருஞ்செயல்கள் |
| பரிசுகள், பட்டங்கள் |
| * பா
* உ
* தொ
  |

**தமிழ் ஒலிபரப்புத்துறை** என்பது தமிழில் ஒலிபரப்பு செய்யப்படுவதையும், அத்துறையில் ஈடுபட்டுள்ள தமிழர்களையும், அத்துறைசார் நுட்ப கலைத்துறை புலத்தையும், வரலாற்றையும் குறிக்கின்றது. இது வானொலி அலைகள் மூலம் கம்பியற்ற தகவல்தொடர்பு மேற்கொண்டு அதிக மக்களை சென்றடைய பயன்படுத்தப்படும் தொழில்நுட்பமாகும்.

மார்க்கோனி என்பவரால் முதல் முதலில் வானொலி கண்டுபிடிக்கப்பட்டு 1897 இல் வானொலி நிலையம் ஒன்றை இங்கிலாந்தில் ஆரம்பித்ததார். பின்னர் 1907 ஆம் ஆண்டில் அமெரிக்காவில் ஒலிபரப்பு முன்னோட்டங்கள் ஆரம்பிக்கப்பட்டன. ஆனால் 1920 களிலேயே வானொலி ஒலிபரப்பு வடிவம் பெற்றது.

முதல் முதலாக தமிழ் மொழியில் வானொலி நிலையம் இலங்கையிலே ஆரம்பிக்கப்பட்டது. 1923 ஆம் ஆண்டில் முதல் ஒலிபரப்பு சோதனை முயற்சிகள் நடைபெற்று, பின்னர் 1925 இல் சீரான ஒலிபரப்பு துவங்கப்பட்டது. தமிழின் ஒலிபரப்புத்துறை ரேடியோ சிலோனின் மூலமே தொடங்கியது. இதன் பின்னர் தொழிநுட்ப பரிணாம வளர்ச்சியின் காரணமாக படிப்படியாக வளர்ந்து சர்வதேச தமிழ் வானொலி (1990), ரேடியோ மிர்ச்சி (1993), கனேடிய தமிழ் ஒலிபரப்புக் கூட்டுத்தாபனம் (1996), இன்பத்தமிழ் ஒலி (1996), சக்தி பண்பலை (1998), சூரியன் பண்பலை வானொலி (2009), போன்ற தமிழ் வானொலிகள் உலகம் முழுவதும் செய்யப்பட்டு வருகின்றது.

முதன்மைக் கட்டுரை: தமிழ் மொழி வானொலி நிலையங்களின் பட்டியல்

நிகழ்ச்சி வடிவங்கள்
-------------------

* செய்திகள்
* கலந்துரையாடல்
* நேர்முக வர்ணை
* போட்டி நிகழ்ச்சிகள் (தமிழ்மூலம் உரையாடல்!, பொது அறிவு)
* வானொலி நாடகங்கள்
* விபரண நிகழ்ச்சிகள், பெட்டக நிகழ்ச்சிகள்
* அறிவித்தல்கள்
* ஆபத்துதவி நிகழ்ச்சிகள்
* வாழ்த்துக்கள்
* விளம்பரங்கள்
* வானொலிச் சந்தை
* நகைச்சுவை சொல்லல்
* பாட்டுக்கள், பாட்டு நிகழ்ச்சிகள்
* சந்திப்புக்கள், உரையாடல்
* பட்டிமன்றம்
* சிறுவர்/முதியவர்/இளையவர்/பெண்கள் நிகழ்ச்சிகள்
* சமய நிகழ்ச்சிகள்
* இலக்கிய நிகழ்ச்சிகள்
* ஆய்வுரைகள்
* விமர்சனம்

மேற்கோள்கள்
-----------

1. ↑  "Gramophones Of Ceylon". Archived from the original on 2014-12-24. பார்க்கப்பட்ட நாள் 2021-11-07.
2. ↑  Clifford Dodd
3. ↑   *Mixed Signals Radio Broadcasting Policy in India (page: 2176)* இம் மூலத்தில் இருந்து 2014-12-20 அன்று. பரணிடப்பட்டது... பார்த்த நாள்: 2021-11-07.
தகவல்தொடர்பில், **ஊடகம் (ஊடகங்கள்)** என்பது தகவல்களைச் சேமித்து வழங்கப் பயன்படுத்தப்படும் கருவிகளாக உதவுகின்றன. இது பெரும்பாலும், மக்கள் ஊடகம் அல்லது செய்தி ஊடகம் என்றும் குறிப்பிடப்படும். மாறாக ஒருமையில் இது ஊடகம் எனக் குறிப்பிடப்படுகிறது.

பரிணாம வளர்ச்சி
---------------

மனித தகவல் தொடர்பு பண்டைய காலங்களில் குகை ஓவியங்கள், வரையப்பட்ட வரைபடங்கள், மற்றும் கல்வெட்டு எழுத்துக்கள் ஆகியவற்றின் மூலம் நடைபெற்று வந்தது. இதன் பின்னர் தொழிநுட்பப் பரிணாம வளர்ச்சியின் காரணமாகப் படிப்படியாக வளர்ந்து செய்திப் பத்திரிகை, வானொலி, தொலைக்காட்சி மற்றும் இன்றைய நவீனக் கைபேசிகளின் மூலம் சமூக வலைத்தளங்கள் வரை ஊடகங்கள் மக்களுடன் இரண்டறக் கலந்துள்ளன.

மேற்கோள்கள்
-----------

1. ↑  "What is media? definition and meaning". *BusinessDictionary.com*. Archived from the original on 2017-05-07. பார்க்கப்பட்ட நாள் 2014-10-03.
2. ↑  Cory Janssen. "What is Communication Media? - Definition from Techopedia". *Techopedia.com*. Archived from the original on 2017-04-03. பார்க்கப்பட்ட நாள் 2014-10-03.
3. ↑  Martin Lister; Jon Dovey; Seth Giddings; Iain Grant; Kieran Kelly. *New Media: A Critical Introduction* (2nd ).. பார்த்த நாள்: 2014-10-03.
மோசே பாறையிலிருந்து தண்ணீர் புறப்படச் செய்தல் (எண் 20:1-13). ஓவியர்: பர்த்தலமே முரில்லோ (1618-1682). இசுபானியா.

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**எண்ணிக்கை** (எண்ணாகமம்) (*Numbers*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) நான்காவது நூலாக இடம்பெறுவதாகும்.

நூல் பெயர்
----------

"எண்ணிக்கை" என்னும் இத்திருநூல் இஸ்ரயேலரின் வரலற்றில், அவர்கள் சீனாய் மலையை விட்டுப் புறப்பட்டு, வாக்களிக்கப்பட்ட நாட்டின் கிழக்கு எல்லையை அடைந்ததுவரை நாற்பது ஆண்டுகளாக நிகழ்ந்தவற்றின் தொகுப்பாகும். சீனாய் மலையினின்று புறப்படும் முன்னும் யோர்தானுக்குக் கிழக்கே மோவாபில் ஒரு தலைமுறை கடந்த பின்னும் மோசே செய்த கணக்கெடுப்பின் காரணமாக இந்நூல் இப்பெயரைப் பெறுகிறது.

இந்நூல் எழுதப்பட்ட மூல மொழியாகிய எபிரேயத்தில் "Bəmidbar" அதாவது "பாலைநிலத்தில்" என்பது முதல் சொல்லாக உள்ளது. எனவே அப்பெயரும் இந்நூலுக்கு உண்டு. கிரேக்க விவிலியத்தில் இந்நூலின் பெயர் "arithmoi" (Αριθμοί = எண்கள்) என்பதாகும்.

நூலின் மையப்பொருள்
------------------

இசுரயேல் மக்கள் கணக்கெடுப்பு நிகழ்ந்தது தவிர, அவர்களுக்கு காதேசு-பர்னேயாவில் நேர்ந்த இன்னல்களும், அம்மக்கள் கடவுளுக்கும் மோசேக்கும் எதிராகச் செய்த கிளர்ச்சியும் இந்நூலில் விரித்துரைக்கப்படுகின்றன. ஆயினும் கடவுள், மக்கள்மேல் அக்கறைகொண்டு அவர்களின் குறைகளைப் பொருட்படுத்தாது அவர்களை ஏற்றுக்கொள்ளும் அன்பையும் இந்நூல் எடுத்துக்காட்டுகின்றது.

அதுபோன்று, கடவுளுக்கும் மக்களுக்கும் மோசே உண்மையுடன் பணியாற்றுவது இந்நூலில் சிறப்பிடம் பெறுகின்றது.

எண்ணிக்கை நூல் உட்கிடக்கை
-------------------------

**நூலின் பிரிவுகள்**


| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. இசுரயேல் மக்கள் சீனாய் மலையைவிட்டுப் புறப்பட ஆயத்தப்படுதல்
அ) மக்கள்தொகை முதல் கணக்கெடுப்பு 
 ஆ) சட்டங்களும் விதிமுறைகளும்
 இ) இரண்டாம் பாஸ்கா | 1:1 - 9:23
1:1 - 4:49
5:1 - 8:26
9:1-23 | 197 - 215
197 - 205
 205 - 214
 214 - 215 |
| 2. சீனாய் மலை முதல் மோவாபு வரை | 10:1 - 21:35 | 215 -237 |
| 3. மோவாபில் நிகழ்ந்தவை | 22:1 - 32:42 | 237 - 257 |
| 4. எகிப்து தொடங்கி மோவாபு வரையிலான விடுதலைப் பயண நிகழ்ச்சிகளின் சுருக்கம் | 33:1-49 | 257 - 258 |
| 5. யோர்தானைக் கடக்குமுன் கொடுக்கப்பட்ட கட்டளைகள் | 33:50 - 36:13 | 258 - 263 |

மேலும் காண்க
------------

* விவிலியம் வலைவாசல்

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**எண்ணிக்கை**
ஐக்கிய நாடுகள் சபையின் உணவு மற்றும் விவசாய அமைப்பு நாட்காட்டி 2004 வெண்கல முகப்பு
ஐக்கிய நாடுகள் சபையின் உணவு மற்றும் விவசாய அமைப்பு நாட்காட்டி 2004 வெண்கலப் பின்புறம்
**அனைத்துலக அரிசி ஆண்டு** (*International Year of Rice*) என்று ஐக்கிய நாடுகள் அவை 2004 ஆம் ஆண்டை அறிவித்தது. இதற்கான தீர்மானம் (57/162) 2002 ஆம் ஆண்டு டிசம்பர் 16 ஆம் தேதி ஐக்கிய நாடுகள் பொதுச் சபையின் முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.

உலக மக்கள்தொகையில் பாதிக்கும் மேற்பட்டவர்களுக்கு அரிசி ஒரு முக்கிய உணவாகும். மேலும் வறுமை மற்றும் ஊட்டச்சத்து குறைபாட்டை போக்குவதில் அரிசியின் பங்கு பற்றிய விழிப்புணர்வை அதிகரிக்க வேண்டியதன் அவசியத்தை இந்நடவடிக்கை உறுதிப்படுத்துகிறது.

நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புக்கள், அரசு சார்பற்ற அமைப்புக்கள் ஆகியவற்றுடன் சேர்ந்து அனைத்துலக அரிசி ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.

பின்னணி
-------

அரிசிக்கான அனைத்துலக ஆண்டு ஒன்றை அறிவிப்பது தொடர்பான முன்முயற்சி 1999 ஆம் ஆண்டில் எடுக்கப்பட்டது. அரிசிப் பயிர்ச் செய்கையை மேம்படுத்துவதில் எதிர்ப்பட்ட பிரச்சினைகளையொட்டி, உறுப்பினர்களது கவலை தொடர்பாக நடவடிக்கை எடுக்க விரும்பிய அனைத்துலக அரிசி ஆராய்ச்சி நிறுவனம், அரிசிக்கான அனைத்துலக ஆண்டொன்றை அறிவிக்க உதவுமாறு, உணவு வேளாண்மை அமைப்பைக் கேட்டுக்கொண்டது. இதைத் தொடர்ந்து, 2001 ஆம் ஆண்டில் நடைபெற்ற உணவு வேளாண்மை அமைப்பின் 31 ஆவது மாநாட்டில், அனைத்துலக அரிசி ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது. 2002 ஆம் ஆண்டு ஐக்கிய நாடுகளின் பொதுச் சபையின் 57 ஆவது அமர்வில், 43 நாடுகளின் துணையுடன், பிலிப்பைன்சு இதற்கான முன்மொழிவை முன்வைத்தது.

மேற்கோள்கள்
-----------

1. ↑  ஐக்கிய நாடுகள் General Assembly  Session 57  *Resolution*  *162*. *International Year of Rice, 2004*   **A/RES/57/162**  page 1.  16 December 2002.  Retrieved 2007-11-18.

மேலும் காண்க
------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

புற இணைப்புகள்
--------------

* அனைத்துலக அரிசி ஆண்டு இணையத்தளம் பரணிடப்பட்டது 2011-04-24 at the வந்தவழி இயந்திரம்
**ஆர்.பி.பாஸ்கரன்** என்பவர் தமிழக ஓவியர்களுள் ஒருவராவார். இவர் பூனை பாஸ்கரன் என்றும் அறியப்படுகிறார். சென்னை, கவின் கலை கல்லூரி, கோயம்புத்தூர், கவன்கலை கல்லூரியிலும் கோட்டோவியங்களை கற்றுதரும் ஆசிரியராக பணியாற்றினார். கல்லூரியில் பூனையின் பல்வேறு வடிவங்களை ஓவியமாக வரைந்தார். அதனால் பூனை பாஸ்கர் என்று அழைக்கப்பட்டார்.

வாழ்க்கை வரலாறு
---------------

பாஸ்கரன் 1942 இல் சென்னையில் பிறந்தார். இவர் 1960 இலிருந்து 66 வரை சென்னை, அரசு கவின்கலை கல்லூரியில் படித்தார். 1964 ஆம் ஆண்டில் ராஜஸ்தானின் பனஸ்தாலி வித்யாபித் கல்லூரியில் ஃப்ரெஸ்கோ நுட்பத்திற்கான பயிற்சியைப் பெற்றார்.

யுனெஸ்கோவின் ஐஏபிஏவின் உதவித்தொகையின் கீழ், 1968 இல் இஸ்ரேலில் என் ஹோடில் இன்டாக்லியோ அச்சு தயாரித்தல், லித்தோகிராபி மற்றும் மட்பாண்டங்கள் ஆகியவற்றைப் பயின்றார். பிரித்தானிய கவுன்சில் அறிஞராக முதுகலை பட்டப்படிப்புடன் அச்சு தயாரிக்கும் நுட்பங்களைப் படித்தார். இவர் 1960 களின் மெட்ராஸ் கலை இயக்கத்தில் பங்கேற்றார்.

1995 இல் கும்பகோணம், கவின்கலைக் கல்லூரியில் முதல்வராகவும், 1997 முதல் 2001 வரை சென்னை, கவின்கலை கல்லூரியில் முதல்வராக பணியாற்றியுள்ளார். புது தில்லியின் தேசிய கலைக்கூடத்திற்கான குழு உறுப்பினராகவும், இத்தாலியின் புளோரன்ஸ் பின்னேலுக்கு சர்வதேச நீதிபதியாகவும் சில ஆண்டுகள் பணியாற்றினார்.

ஓவியங்கள்
---------

இளையராஜாவின் இசையில் வெளிவந்த பாடல்களில் சில வரிகளை எடுத்துக் கொண்டு 17 கேன்வாஸ் ஓவியங்களை வரைந்துள்ளார்.

பாஸ்கர் இந்தியா, இங்கிலாந்து மற்றும் நெதர்லாந்து ஆகிய நாடுகளில் அறுபதற்கும் மேற்பட்ட கண்காட்சிகளில் பங்கேற்றுள்ளார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  அங்குமிங்குமாக ஓவியத்துக்குள் உலவும் பூனை! - ந.வினோத்குமார் - 4 ஏப்ரல் 2012
2. ↑  மாபெரும் கலைப் பயணி - ஓவியர் டிராஸ்கி மருது - இந்து தமிழ் திசை - 16 Jul, 17
3. 1 2

வெளி இணைப்புகள்
---------------

* JEHANGIR NICHOLSON ART FOUNDATION
சீர்தரத்துக்கான அனைத்துலக நிறுவனம் (ISO), அனைத்துலக மின்தொழில்நுட்ப ஆணையம் (IEC) என்பவற்றின் வழிகாட்டல் கையேடு (ISO/IEC Guide 2:1996) **நியமம்** என்பதற்குப் பின்வருமாறு வரைவிலக்கணம் தருகிறது.

*குறிப்பிட்ட சூழலில் உகந்த அளவு ஒழுங்குமுறையை அடையக்கூடிய வகையில் பொதுவான மற்றும் திரும்பத்திரும்பப் பயன்படுத்துவதற்கான விதிகள், வழிகாட்டல்கள், அல்லது செயற்பாடுகளுக்கு அல்லது அவற்றின் விளைவுகளுக்கு இருக்கவேண்டிய இயல்புகள் என்பவற்றைத் தருகின்றதும், பொது இசைவு மூலம் உருவாக்கப்பட்டு, அதிகாரம் பெற்ற அவை ஒன்றினால் அங்கீகரிக்கப்பட்டதுமான ஒரு ஆவணம் ஆகும்.*
இதன்படி நியமம் என்பது பின்வரும் இயல்புகளைக் கொண்டுள்ளது.

* பொது இசைவுமூலம் உருவாக்கப்படல்.
* அதிகாரம் பெற்ற அவை ஒன்றினால் அங்கீகரிக்கப்படல்.
* உகந்த (optimum) அளவு ஒழுங்குமுறையை அடைவதை நோக்கமாகக் கொண்டிருத்தல்.
* பின்வருவனவற்றுள் ஒன்றையோ ஒன்றுக்கு மேற்பட்டவற்றையோ உள்ளடக்கமாகக் கொண்டிருத்தல்:
	+ விதிகள்
	+ வழிகாட்டல்கள்
	+ செயற்பாடுகளுக்கு இருக்கவேண்டிய இயல்புகள்
	+ அவற்றின் விளைவுகளுக்கு இருக்கவேண்டிய இயல்புகள்

சில அடிப்படைகள்
---------------

எல்லா நியமங்களும் ஒரே விதமாக அமைவதில்லை. வெவ்வேறு நோக்கங்களுக்கு ஏற்ப அவை வேறுபட்ட இயல்புகளைக் கொண்டனவாக உருவாக்கப்படுகின்றன. சமூகம், பொருளாதாரம், தொழினுட்பம், அறிவியல் முதலிய பெரும்பாலான துறைகளில் மனிதருடைய செயற்பாடுகளை ஒழுங்குபடுத்தக்கூடிய வகையில் நியமங்கள் உள்ளன.

வெளி இணைப்புகள்
---------------

* Standards Review & Development FAQ பரணிடப்பட்டது 2012-10-21 at the வந்தவழி இயந்திரம்
* Guidelines for Obtaining Permission to Use SAE Copyrighted Material பரணிடப்பட்டது 2012-11-12 at the வந்தவழி இயந்திரம்
ஆஸ்திரேலிய ஒலிபரப்புக் கூட்டுத்தாபனத்தின் அதிகாரபூர்வச் சின்னம்ஆஸ்திரேலிய ஒலிபரப்புக் கூட்டுத்தாபனத்தின் அதிகாரபூர்வச் சின்னம்
**ஆஸ்திரேலிய ஒலிபரப்புக் கூட்டுத்தாபனம்** (*Australian Broadcasting Corporation*, பொதுவாக *ABC* (ஏபிசி) எனப்படுவது ஆஸ்திரேலியாவின் தேசிய பொது ஒலிபரப்புச் சேவையாகும்.

ஆண்டுக்கு ஆஸ்திரேலிய டாலர்கள் 840 மில்லியன் வரவு-செலவைக் கொண்டிருக்கும் இந்நிறுவனம் தொலைக்காட்சி, வானொலி, இணையச் செய்தி மற்றும் நடமாடும் செய்திச் சேவைகளை ஆஸ்திரேலியாவின் நகர மற்றும் பிராந்தியங்களில்வழங்க்குகின்றது. இவற்றை விட ஆஸ்திரேலிய வானொலி மூலமாக வெளிநாடுகளுக்கும் தனது சேவைகளை வழங்கி வருகிறது.

1929 ஆம் ஆண்டில் ஆஸ்திரேலிய ஒலிபரப்புக் கம்பனி என்ற பெயரில் ஆரம்பிக்கப்பட்ட இந்நிறுவனம் பின்னர் தேசிய மயமாக்கப்பட்டு 1932, ஜூலை 1 இல் அரசு நிறுவனமாக்கப்பட்டது. 1983 ஜூலை 1 முதல் இந்நிறுவனம் தற்போதைய ஆஸ்திரேலிய ஒலிபரப்புக் கூட்டுத்தாபனம் என்ற பெயரைப் பெற்றது.

தோற்றம்
-------

1929 ஆம் ஆண்டு ஆஸ்திரேலிய ஒலிபரப்பு நிறுவனம் என நிறுவப்பட்ட ஏபிசி, தனியார் பொழுதுபோக்கு மற்றும் உள்ளடக்க வழங்குநர்களின் அரசாங்க உரிமம் பெற்ற கூட்டமைப்பு ஆகும், மேற்பார்வையின் கீழ் இரண்டு அடுக்கு அமைப்பைப் பயன்படுத்தி வானொலி ஒளிபரப்ப அங்கீகாரம் பெற்றது. ரேடியோ அலைவாங்கிகளின் மீது சுமத்தப்பட்ட உரிமம் கட்டணங்கள் மூலம் முதன்மையாக "A" அமைப்பு அதன் நிதி ஆதாரங்களைப் பெற்றது, ரேடியோ அலை பிராந்திய மற்றும் தொலைதூர பகுதிகள் என்று உள்கட்டமைப்பை உருவாக்குவது முக்கியத்துவம் அளித்தது. "பி" அமைப்பு தனியார் தொழில் நுட்பத்தை நம்பியுள்ளது மற்றும் புதிய தொழில்நுட்பத்தை பயன்படுத்தி சாத்தியமான நிறுவனங்கள் நிறுவ தங்கள் திறன் மேம்படுத்தியுள்ளது. பொதுவான கீழ்நோக்கிய பொருளாதார போக்குகளைத் தொடர்ந்து, தேசிய உள்கட்டமைப்பில் தொழில்முனைவு முயற்சிகளால் நம்பகத்தன்மையுடன் போராடியது, 1932 ஆம் ஆண்டு சூலை 1 ஆம் தேதி "நிறுவனம்" முழு அரசுக்கு சொந்தமான நிறுவனமாக மாறியதுடன், ஆஸ்திரேலிய ஒலிபரப்பு ஆணையமாக மறுபடியும் மறுபெயரிடப்பட்டது, இது பிரித்தானிய, பிபிசி மாடலை ஒத்து இருந்தது.

மேற்கோள்கள்
-----------

1. ↑  "ABC Budget Report 2008-2009" (PDF). Archived from the original (PDF) on 2009-03-18. பார்க்கப்பட்ட நாள் 2009-03-13.
2. ↑  "ஆஸ்திரேலிய ஒலிபரப்புக் கூட்டுத்தாபனச் சட்டம்". Archived from the original on 2007-09-27. பார்க்கப்பட்ட நாள் 2009-03-13.

வெளி இணைப்புகள்
---------------

* ஏபிசி இணையத்தளம்
* ஏபிசியின் நண்பர்கள்
**எம். ஜி. வல்லபன்** (*M. G. Vallaban*) என்பவர் தமிழ்த் திரைப்படப் பாடலாசிரியர், கதை, திரைக்கதை ஆசிரியர், திரைப்பட இயக்குநர் திரைப்படத் தயாரிப்பாளர், பத்திரிக்கை ஆசிரியர் என பன்முகம் கொண்டவர் ஆவார்.

வாழ்க்கைக் குறிப்பு
-------------------

இவர் கேரளத்தின் திருச்சூர் பகுதியில் பெரிஞ்ஞினம் என்ற ஊரில் பிறந்தவர். வல்லபனின் பள்ளிப் பருவத்தில் குடும்பம் சென்னை வந்தது. பள்ளிப் படிப்பு மலையாள வழியிலும் தமிழ் வழியிலும் கழிந்தது, என்றாலும் தமிழில் கவிதைகளும் பாடலும் எழுதும் அளவுக்கு ஆற்றலை வளர்த்துக் கொண்டார். இயக்குநர் ஆர்.செல்வராஜ் இயக்கிய பொண்ணு ஊருக்கு புதுசு படத்தில் 'சோலைக்குயிலே காலைக்கதிரே' பாடல் மூலம் பாடலாசிரியராக வல்லபனை அவர் அறிமுகப்படுத்தினார். இளையராஜா இசையில் அப்பாடலைப் பாடிய எஸ். பி. சைலஜாவுக்கும் அதுவே முதல் பாடல். அது பிரமாதமான வெற்றி பெற்றது. அதன் பிறகு இளையராஜாவின் இசையிலும், வேறு சிலரின் இசையிலும் பல பாடல்களை எழுதினார்.

மணிரத்னம் இயக்கிய படம் உள்பட 18 படங்களுக்கு வல்லபன் கதை, திரைக்கதை எழுதியுள்ளார். தைப்பொங்கல் என்ற படத்தை இயக்கியிருந்தார். இவர் பல மாத இதழ்களை நடத்திய பத்திரிகை ஆசிரியராகவும் இருந்துள்ளார்.

எழுதிய புகழ்பெற்ற பாடல்கள் சில
------------------------------

* மீன்கொடி தேரில் மன்மதராஜன் ஊர்வலம் போகின்றான் (கரும்புவில்)
* தீர்த்தக் கரைதனிலே (தைப்பொங்கல்)
* ஆகாய கங்கை பூந்தேன் மலர் சூடி (தர்மயுத்தம்)
* என்னோடு பாட்டுப் பாடுங்கள்
* மெல்ல மெல்ல என்னைத் தொட்டு
* பூமேலே வீசும் பூங்காற்றே
* நாலு வகை பூவில் மலர்க்கோட்டை
* கண்மலர்களின் அழைப்பிதழ்
* இசைக்கவோ நம் கல்யாணராகம்
* தென்றலோ தீயோ.
* தென்றிலிடை தோரணங்கள் (ஈரவிழிக் காவியங்கள்)

மேற்கோள்கள்
-----------

1. ↑  ஆர்.கே.அருள்செல்வன் (23 மார்ச் 2018). "மீன்கொடி தேரில் 'வல்லப' ராகம்". *கட்டுரை*. தி இந்து தமிழ். பார்க்கப்பட்ட நாள் 2 ஏப்ரல் 2018. `{{cite web}}`: Check date values in: `|accessdate=` and `|date=` (help)
2. ↑  யுகபாரதி (23 மார்ச் 2018). "உதயகீதன் எம்.ஜி.வல்லபன்! (23.3.2018- பாடலாசிரியர் எம்.ஜி.வல்லபன் பிறந்த நாள்)". *கட்டுரை*. காமதேனு. Archived from the original on 2018-03-29. பார்க்கப்பட்ட நாள் 2 ஏப்ரல் 2018. `{{cite web}}`: Check date values in: `|accessdate=` and `|date=` (help)
**கண்டுபிடிப்பு** (ஒலிப்புⓘ) என்பது, உலகில் இதுவரை இல்லாத, புதிதாக உருவாக்கப்பட்ட ஒரு பொருளையோ, வழிமுறையையோ, தொழில் நுட்பத்தையோ குறிக்கும். ஒரு கண்டுபிடிப்பு, ஏற்கனவே இருந்த ஒரு வளர்ச்சியையோ, எண்ணக்கருவையோ அடிப்படையாகக் கொண்டும் அமையக் கூடும். பொதுவாகக் கண்டுபிடிப்பு ஒன்று நிகழ்வதற்கு, ஏற்கனவே இருக்கும் ஒரு எண்ணக்கருவையோ, வழிமுறையையோ மேம்படுத்தி ஒரு கண்டுபிடிப்பாக்க முடியும் என்ற புரிதல் இருப்பது அவசியம். சில சமயங்களில், மனித அறிவைப் பெருமளவுக்கு விரிவாக்கிய கண்டுபிடிப்புக்கள் எதிர்பாராத விதமாக நடைபெறுவதும் உண்டு.

கண்டுபிடிப்பின் வழிமுறைகள்
--------------------------

மனித வரலாற்றில், ஒரு வேலையைப் புதிய முறையில், இலகுவாக, வேகமாக, அதிக செயற்றிறன் கொண்ட வகையில், அல்லது மலிவாகச் செய்து முடிக்கும் நோக்குடன் கண்டுபிடிப்புக்கள் நிகழ்ந்துள்ளன. *தேவையே கண்டுபிடிப்பின் தாய்* என்ற கருத்தை ஒரு பகுதியினர் முன்வைக்கின்றனர். இவர்கள், வளங்களின் பற்றாக்குறையே கண்டுபிடிப்புக்களுக்கு வழி கோலுகிறது என்று வாதிடுகின்றனர். இன்னொரு பகுதியினர், மேலதிக வளங்களே கண்டுபிடிப்பை ஊக்குவிக்கின்றன என்கின்றனர். எனினும், உண்மை நிலையை, இவற்றில் ஏதாவதொன்றின் அடிப்படையில் மட்டும் புரிந்துகொள்ள முடியாது.

எண்ணக்கருக்களும் கண்டுபிடிப்பும்
--------------------------------

எண்ணக்கருக்களிலிருந்து (Ideas), பயனுள்ள பொருட்களையோ, ஒரு வழிமுறையையோ புதிதாக உருவாக்கிக் கொள்ள முடியும் ஆயினும், ஒரு மூல எண்ணக்கருவை, முழுமையான நடைமுறைக்கு ஏற்ற கண்டுபிடிப்பாக மாற்றுவதென்பது எப்பொழுதும் முழுமையாக நடைபெறக்கூடிய ஒன்றல்ல. ஏனெனில் எண்ணக்கருக்கள் பல சமயங்களில் இயல்புக்குப் பொருத்தமற்றவை ஆகவும், நடைமுறைக்கு ஒவ்வாதவையுமாக இருக்கின்றன. *ஆகாயக் கோட்டை கட்டுதல்* போன்ற சூழ்நிலைகள், ஆக்கத்திறனை (creativity) வெளிப்படுத்துகின்ற ஒன்றாக இருக்கக்கூடும் எனினும், நடைமுறைச் சிக்கல்களால் இவை கண்டுபிடிப்புக்களாக மாறுவதில்லை. கண்டுபிடிப்பின் வரலாறு இத்தகைய பல ஆகாயக் கோட்டைகளைக் கண்டுள்ளது.

மேற்கோள்கள்
-----------

1. ↑  inventor. Dictionary.com. Retrieved 1 October 2017.
2. ↑  invent பரணிடப்பட்டது 2008-01-15 at the வந்தவழி இயந்திரம். *Merriam-Webster*. Retrieved 1 October 2017.
3. ↑  
	* Inventor. Encyclopædia Britannica. Retrieved 1 October 2017.